Sami al-Hinnawi

Muḥammad Sami Hilmi al-Hinnawi (; Alepo, Otomandar Siria, 1898 – Beirut, Libano, 1950eko urriaren 31) siriar militar eta politikaria izan zen, Siriako presidentea 1949an.

Otomandar armadako kide izan zen eta Palestinan eta Kaukason borrokatu zuen Lehen Mundu Gerran. Ondoren, frantziar armadako kide izan zen kolonial agintaldian.

Husni al-Za'im jenerala boterera eraman zuen 1949ko martxoko estatu-kolpean parte hartu zuen. 1949ko abuztuaren 24an, al-Hinnawik beste estatu-kolpe bat antolatu zuen, eta al-Za'im presidentea eta Muhsin al-Barazi lehen ministroa fusilatu zituzten. Kolpearen arrazoia Antoun Saadeh oposiziogilea Libanora entregatzeko al-Za'imek hartutako erabakiaren nahigabea izan zen.

Sami al-Hinnawi 1949ko abenduaren 19an kendu zuten kargutik, herrialdeko urteko hirugarren estatu-kolpean. Orduan erbestera joan zen Beirutera eta han Al-Baraziren lehengusu batek hil zuen.

 Kanpo estekak 

Kategoria:Lehen Mundu Gerrako militarrak
Kategoria:Siriako militarrak
Kategoria:Siriako politikariak
Kategoria:Estatu-kolpe bidez boterea eskuratu zuten liderrak
Kategoria:Eraildako presidenteak
Kategoria:Beiruten hildakoak